《赠仪制林双台督学湖广》
明代·黄廷用

仪曹旧是蓬瀛侣，十载班联五凤楼。玉露新沾仙掌曙，碧天遥动使星秋。

月明湖水全侵幌，雁掠芦花半度舟。回首奎文光灿烂，夜深偏照帝王州。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。